
PARLAMENTUL ROMÂNIEI

CAMERA DEPUTAŢILOR
Comisia pentru drepturile omului, culte                       

Bucureşti, 03 iunie 2010                   

şi problemele minorităţilor naţionale                           

Pl-x  215/2010

Domnului deputat


Cristian-Sorin DUMITRESCU,

Preşedintele Comisiei pentru învăţământ, ştiinţă, tineret şi sport

Doamnei deputat


Raluca TURCAN,

Preşedintele Comisiei pentru cultură, arte, mijloace de informare în masă

AVIZ

asupra  propunerii legislative pentru ratificarea Protocolului 1 anexă la Convenţia Universală a Drepturilor de Autor revizuită la Paris la data de 24 iulie 1971 referitor la aplicarea Convenţiei în cazul lucrărilor persoanelor apatride şi a refugiaţilor, adoptat la Paris, Franţa, în 24 iulie 1971, de către Statele Membre ale UNESCO



În conformitate cu prevederile art.95 din Regulamentul Camerei Deputaţilor, republicat, Biroul Permanent a trimis Comisiei pentru drepturile omului,  culte  şi  problemele  minorităţilor naţionale, cu adresa nr. Pl-x 215 din 20 mai 2010 spre dezbatere şi avizare, propunerea legislativă pentru ratificarea Protocolului 1 anexă la Convenţia Universală a Drepturilor de Autor revizuită la Paris la data de 24 iulie 1971 referitor la aplicarea Convenţiei în cazul lucrărilor persoanelor apatride şi a refugiaţilor, adoptat la Paris, Franţa, în 24 iulie 1971, de către Statele Membre ale UNESCO, înregistrată cu nr.25/480/21 mai 2010.

Camera Deputaţilor este prima Cameră sesizată.

În şedinţa din 02 iunie 2010, membrii comisiei au examinat propunerea legislativă, în conformitate cu prevederile art.61 din Regulamentul Camerei Deputaţilor şi în urma dezbaterilor, au hotărât cu unanimitate de voturi să îi acorde aviz favorabil.  
În raport de obiectul şi conţinutul său, propunerea legislativă face parte din categoria legilor ordinare.
PREŞEDINTE,

Deputat

Nicolae Păun

Întocmit:  consilier Marcela Monica  STOICA

